
Alsószentiván Község Önkormányzata Képviselő-testületének

2/2011. (II. 15.) önkormányzati rendelete

az Önkormányzat 2011. évi költségvetéséről 

Alsószentiván Község Önkormányzata Képviselő-testülete 

az államháztartásról szóló 1992. évi XXXVIII. törvény 

65. § (1) bekezdésében kapott felhatalmazás alapján 

a helyi önkormányzatokról szóló 1990. évi LXV. törvény 

91. § (1) bekezdésében meghatározott feladatkörében eljárva 

a következőket rendeli el:

1. Címrend

1. §
Alsószentiván Község Önkormányzata (továbbiakban: önkormányzat) önállóan működő és gazdálkodó költségvetési szervvel és önállóan működő költségvetési szervvel nem rendelkezik. Költségvetési szerv hiányában az önkormányzat alkot egy címet.

2. Az önkormányzat 2011. évi költségvetése

2. § 
Alsószentiván Község Önkormányzata Képviselő-testülete (a továbbiakban: képviselő-testület) az önkormányzat 2011. évi költségvetése bevételeinek főösszegét 73.995.000 Ft-ban, kiadásainak főösszegét 73.995.000 Ft-ban állapítja meg.

3. A költségvetési bevételek

3. § 
Az önkormányzat 2011. évi bevételeit forrásonként az 1. melléklet, a működési és felhalmozási célú bevételek tevékenységenkénti részletezését a 2. melléklet tartalmazza.

4. A költségvetési kiadások

4. §
(1) A képviselő-testület az önkormányzat működési kiadásainak előirányzatát 67.722.000 Ft-ban, ebből

a) a személyi jellegű kiadások összegét 



  6.405.000 Ft-ban,

b) a munkaadókat terhelő járulékok összegét
  

  1.810.000 Ft-ban,

c) a dologi és egyéb folyó kiadások összegét


23.427.000 Ft-ban,

d) a támogatásértékű működési kiadások összegét

13.956.000 Ft-ban,

e) a működési célú pénzeszköz átadások összegét

13.971.000 Ft-ban,

f) a társadalom-, szociálpolitikai és egyéb juttatások összegét
  8.153.000 Ft-ban,

g) a működési célú tartalék összegét



  
   0 Ft-ban 

hagyja jóvá.

(2) A képviselő-testület az önkormányzat működési, fenntartási kiadási előirányzatait a 3. melléklet, a személyi juttatásokat és munkaadókat terhelő járulékokat szakfeladatonként, a dologi kiadásokat, az ellátottak pénzbeli juttatásait és az egyéb működési célú kiadásokat szakfeladatonként a 4. melléklet szerint állapítja meg.

5. §
(1) Az önkormányzat felújítási, felhalmozási kiadási előirányzata 6.273.000 Ft, ebből


a) felújítások előirányzata:




                0 Ft


b) intézményi beruházások előirányzata /autó lízingdíj/:
    
    350.000 Ft


c) felhalmozási kölcsön és hitel törlesztése:


 4.207.000 Ft


d) felhalmozási hitelek kamata:



                 355.000 Ft


e) támogatásértékű felújítási kiadás /többcélú kistérségnek/:
 1.361.000 Ft

(2) Az önkormányzat felújítási előirányzatait célonként, felhalmozási kiadásait feladatonként az 5. melléklet tartalmazza. 


6. §
(1) A képviselő-testület általános és céltartalékot nem képez.

(2) Az önkormányzat 2011. évi költségvetésének működési célú hiánya 17.474.000 Ft, felhalmozási célú hiánya 5.973.000 Ft. A hiány tervezett összegének finanszírozására szolgál folyószámlahitel és munkabérhitel felvétele a számlavezető pénzintézettől, valamint ingatlanértékesítés bevétele.

7. § 
A működési és felhalmozási célú bevételi és kiadási előirányzatokat tájékoztató jelleggel  mérlegszerűen, egymástól elkülönítetten, de – a finanszírozási műveleteket is figyelembe véve  - együttesen egyensúlyban a 6. melléklet adja meg. 

8. §
Az év várható bevételi és kiadási előirányzatainak teljesüléséről készített előirányzat- felhasználási ütemtervet a 7. melléklet adja meg.

9. §
Az önkormányzat többéves kihatással járó feladatainak előirányzatát éves bontásban a 8. melléklet tartalmazza.

10. §
Az önkormányzat európai uniós forrásból finanszírozott támogatással megvalósuló programok, projektek megvalósítását nem tervezi, de a Sárbogárdi Többcélú Kistérségi Társulás által a „Háló” Dél-Mezőföldi Szociális és Gyermekjóléti Szolgálat ellátó helyeinek a felújítására, az ellátás színvonalának az emelése érdekében eszközök, berendezési tárgyak és járművek beszerzésére a Közép-Dunántúli Operatív Program keretében a „Szociális és gyermekjóléti alapellátások infrastrukturális fejlesztésének a támogatására” a KDOP-2008-5.2.2.C kódjelű pályázatra benyújtott projekthez 1.360.613 forinttal járul hozzá.

11. §
A képviselő-testület az önkormányzat éves létszám-előirányzatát és a közfoglalkoztatottak éves létszám-előirányzatát a 9. mellékletben feltüntetettek szerint állapítja meg. 

12. §
A közvetett támogatásokat a 10. melléklet mutatja.

13. §
A működési célú pénzeszközátadások, támogatásértékű működési kiadások előirányzatait a 11. melléklet tartalmazza.

5. A költségvetés végrehajtására vonatkozó szabályok
14. §
(1) Az önkormányzat belső ellenőrzési feladatait a Sárbogárdi Többcélú Kistérségi Társulás látja el megállapodás alapján.


(2) A képviselő-testület a jóváhagyott kiadási és bevételi előirányzatok közötti átcsoportosítás jogát a polgármesterre ruházza át 1.000.000 Ft értékhatárig, a képviselő-testület utólagos tájékoztatása és jóváhagyási kötelezettsége mellett. 


(3) Az év közben központilag engedélyezett – eredeti előirányzatban nem szerepelő – központi és központosított előirányzattól, illetve a költségvetés bevételeinek eltéréséről a polgármester legkésőbb a módosítást követő félév első testületi ülésén köteles beszámolni.


(4) Az éves költségvetésben nem szereplő, év közben jelentkező feladatok megvalósítására, amennyiben annak fedezete biztosított a polgármester vállalhat kötelezettséget 500.000 Ft értékhatárig, a képviselő-testület soron következő ülésén történő utólagos tájékoztatási és jóváhagyási kötelezettsége mellett.

15. §
(1) A tartalékkal való rendelkezés a képviselő-testület hatásköre.


(2) Az önkormányzati gazdálkodás során az év közben létrejött hiány finanszírozásának módja hitel felvétele. A hitelműveletekkel kapcsolatos hatáskörök a képviselő-testületet illetik meg.


(3) Az önkormányzati gazdálkodás során év közben létrejött költségvetési többletet számlavezető pénzintézeti pénzlekötés útján lehet hasznosítani.


(4) A (3) bekezdésben meghatározott pénzügyi műveletek lebonyolítása 1.000.000 Ft értékhatárig a polgármester, az ezt meghaladó összegű költségvetési többlet felhasználása a képviselő-testület hatáskörébe tartozik.


(5) A képviselő-testület a jóváhagyott kiemelt előirányzatokon belül a részelőirányzatoktól előirányzat módosítás nélkül is eltérhet.

6. Záró rendelkezés

16. § 
Ez a rendelet a kihirdetését követő napon lép hatályba.

Nagy Lajos




Nyikosné Katzenberger Erika

polgármester




                    körjegyző

Kihirdetve: Alsószentiván, 2011. február 15.

Nyikosné Katzenberger Erika

                                                                                                     körjegyző

